Smartum

Smartum on suomalainen vuonna 1995 perustettu perheyritys, joka kehittää hyvinvointipalveluja työelämän käyttöön. Smartum luo ratkaisuja, joilla työnantajat voivat tarjota työntekijöilleen joustavasti Smartumin työsuhde-etuja.

Yrityksen tuotteita ovat muun muassa Liikuntaetu, Liikunta- ja kulttuurietu, Lounasetu, Hierontaetu, Työmatkaetu ja Terveysetu. Smartum-edut ovat henkilökohtaisia, eikä niillä voi maksaa esimerkiksi perheenjäsenten harrastuksia. Työnantajalle ja yritykselle Smartum-edut ovat arvonlisäverottomia ja vähennyskelpoisia. Työnantaja voi tarjota etuja työntekijöilleen verovapaasti – verottajan määrittelemissä rajoissa.

 Yritys 
Smartumin asiakkaina on yli 13 000 yritystä, joissa on yhteensä noin miljoona työntekijää. Lisäksi Smartumin palveluntarjoajien verkostoon kuuluu jo lähes 40 000 palveluntuottajaa, jotka vastaanottavat Smartum-maksuja.    

Vuonna 2007 Laatukeskus valitsi Smartumin Laatuinnovaatio -kilpailun voittajaksi PK-yritysten sarjassahttp://www.laatukeskus.fi/default.asp?docId=51150  ja Novetos palkitsi yrityksen vuoden Eettisenä johtajana.http://www.novetos.fi/1356.html Vuonna 2008 Suomen Kuvalehti valitsi Smartumin Suomen parhaaksi kasvuyritykseksihttp://suomenkuvalehti.fi/jutut/talous/suomen-paras-yritys-kilpailun-voittajat-on-valittu, ja 2010 se valittiin vuoden uusmaalaiseksi palvelualan yritykseksihttp://www.uudenmaanliitto.fi/index.phtml?s=1320 . Vuonna 2014 Smartum valittiin Suomen ravistavimmaksi yritykseksi; Ravistajat-kilpailussa haettiin eniten toimialaansa ja suomalaisten arkea ravistellutta yritystä.

Syyskuussa 2024 tiedotettiin Epassi-yrityksen (ent. Sporttipassi) ja Smartumin yhdistymisestä, jolloin Smartum siirtyi osaksi Epassi Groupia.Epassi yhdistää voimansa Smartumin kanssa ja vahvistaa laajentumistaan Euroopassa, Smartum, 10.9.2024, viitattu 5.12.2024Epassi yhdistää voimansa Smartumin kanssa ja vahvistaa laajentumistaan Euroopassa, Epassi, viitattu 5.12.2024

 Kohdennetut maksuvälineet 
Smartumin maksuvälineet, eli sähköiset Smartum-edut sekä 4 euron arvoinen Liikuntaseteli ja 5 euron arvoinen Liikunta- ja kulttuuriseteli on tarkoitettu henkilöstön hyvinvoinnin edistämiseen sekä liikunnan ja kulttuurin harrastamisen tukemiseen. Liikunta- ja kulttuurietu käy liikuntapaikkojen lisäksi maksuvälineenä muun muassa konserteissa, näyttelyissä ja urheilutapahtumissa. Sähköisillä Smartum-eduilla maksetaan mieluisassa käyttöpaikassa kätevästi SmartumPay-mobiilisovelluksella. 
Kaikki Smartum-edut ovat työntekijälle verovapaita työsuhde-etuja tietyin edellytyksin, esimerkiksi liikuntaetua työnantaja voi tarjoa työntekijälleen 400 euron edestä vuodessa.  

Smartum Lounasetu on tarkoitettu työaikaisen ruokailun maksuvälineeksi. Lounasedulla voi maksaa ainoastaan aterioita ravintoloissa ja ruokakaupoissa esimerkiksi annosteltavan aterian palvelutiskiltä. Lounasetu on rahanarvoinen etu työnantajalle sekä työntekijälle. Työnantaja voi vähentää kustannukset verotuksessa, ja työntekijä hyötyy lounasedusta joko palkan lisänä luontoisetuna tai lounasvähennyksenä, jolloin työntekijän palkasta pidätetään edun verotusarvo 75 %. 

Smartum Työmatkaedun avulla työnantaja voi tarjota työmatkaedun työntekijälleen joko palkan päälle tai osana nykyistä rahapalkkaa. Työmatkaetu on hyödyllisin työntekijälle, jolla ei ole oikeutta matkakuluvähennykseen verotuksessa, koska asunnon ja työpaikan väliset matkakustannukset jäävät alle 750 euron vuodessa. Etu on henkilökohtainen, ja työntekijä voi ostaa sillä joko arvolipun tai kausilipun. Työnantaja voi vähentää työmatkaedun hankintakulut tuloverotuksessaan. Työmatkaetu on tarkoitettu kodin ja työpaikan välisiin matkoihin, mutta sitä voi käyttää myös vapaa-ajan matkoilla. 

 Lähteet 

 Aiheesta muualla 
 Smartum Oy

Luokka:Maksukortit
Luokka:Suomalaiset perheyritykset